Rikunarita-ORG/Wikinium huggingface dataset:
# Džeina Gudola[labot | labot pirmkodu]

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|

| Džeina Gudola *Jane Goodall* |
| --- |
|  |
| Džeina Gudola 2010. gadā |
| Personīgā informācija |
| Dzimusi | 1934. gada 3. aprīlī  Londona, Lielbritānija |
| Mirusi | 2025. gada 1. oktobrī (91 gads)  Losandželosa, Kalifornija, ASV |
| Pilsonība |  Apvienotā Karaliste |
| Paraksts |  |

 |
|

| Zinātniskā darbība |
| --- |
| Zinātne | zooloģija |
| Darba vietas | Gombestrīma nacionālais parks, Tanzānija |
| Alma mater | Kembridžas Universitāte |
| Sasniegumi, atklājumi | šimpanžu pētniecība |
| Apbalvojumi | Britu impērijas ordenis (2004) |

 |

**Dāma Džeina Morisa Gudola** (angļu: *Dame Jane Morris Goodall*, dzimusi 1934. gada 3. aprīlī kā **Valērija Džeina Morisa-Gudola** (angļu: *Valerie Jane Morris-Goodall*), mirusi 2025. gada 1. oktobrī) bija angļu zooloģe, primatoloģe, etoloģe, antropoloģe un ANO Miera sūtne. Vairāk kā 50 gadus pētījusi šimpanzes dabīgos apstākļos un tika uzskatīta par vienu no pasaules vadošajiem ekspertiem šajā jomā.

## Dzīvesgājums

Džeina Gudola dzimusi Londonā, un jau no bērnības interesējās par dzīvnieku pasauli. Vēlāk kļuva par paleontologa Luisa Līkija sekretāri un palīdzi. 1960. gadā sāka šimpanžu pētīšanu Gombestrīma nacionālajā parkā, Tanzānijā un līdz ar Daianu Fosiju (gorillu pētniece) un Birutu Galdiku (orangutanu pētniece), kļuva par t. s. "Līkija eņģeļiem". 1964. gadā Gudola Kembridžas Universitātē ieguva doktora grādu etoloģijā.

1977. gadā dibinājusi starptautisku organizāciju "Džeinas Gudolas institūts", kas nodarbojas ar savvaļas dzīvnieku un vides aizsardzību, kā arī kopš 1996. gada bija valdes locekle dzīvnieku tiesību organizācijā "Nonhuman Rights Project", kas cenšas panākt juridisku tiesību piešķiršanu vismaz atsevišķām dzīvnieku sugām, piemēram, pērtiķiem, ziloņiem, delfīniem un vaļiem.

## Darbi

Latviski izdotas šādas Džeinas Gudolas grāmatas (autore norādīta kā **Džeina van Lavika-Gudola**):

* "Cilvēka ēnā" (*In the Shadow of Man*, oriģinālizdevums — 1971., latviski — 1977.)
* "Bezvainīgie slepkavas" (*Innocent Killers*, kopā ar vīru Hugo van Laviku-Gudolu, oriģinālizdevums — 1971., latviski — 1979.)

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Džeina Gudola.
* Džeinas Gudolas institūts (daudzās valodās)

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)